གཅིགཞབས་ཕྱིའི་བརྒྱུད་རིམ་ཚད་ལྡན་དུ་གཏང་དགོས།རིམ་པ་སོ་སོའི་གཞུང་གཉེར་སྨན་བཅོས་ལས་ཁུངས་ཀྱིས་ནད་པར་སྡོད་བཅོས་ཀྱི་འགྲོ་ལུགས་སྒྲུབ་པའི་སྐབས་སུ།འགན་བཅོལ་དུ་ཞུགས་པའི་ནད་པའི་སྤྱི་ཚོགས་འགན་སྲུང་བྱང་བུ་དང་།ཐོབ་ཐང་ལག་ཁྱེར་རམ་ཁྱིམ་ཐོ།དམའ་སྲུང་ལག་ཁྱེར།ལྔ་སྲུང་ལག་ཁྱེར།གཙོ་གནད་གཟིགས་སྐྱོང་བྱ་ཡུལ་གྱི་གཟིགས་སྐྱོང་གསབ་དངུལ་ལག་ཁྱེར་སོགས་དཔང་ཡིག་གོ་ཆོད་དག་གཞིར་བཟུང་སྟེ་ནད་པའི་འགན་བཅོལ་དུ་ཞུགས་པའི་ཐོབ་ཐང་དང་རོགས་སྐྱོབ་བྱ་ཡུལ་གྱི་ཐོབ་ཐང་ལ་ཞིབ་དཔྱད་བྱ་དགོས་པ་དང་།ཆ་རྐྱེན་དང་འཚམ་པའི་ནད་པསྨན་ཁང་དུ་སྡོད་པའི་གྲོན་དངུལ་བསྡོམས་རྩིས་གྲོས་ཆིངསའཇོག་དགོས།སྨན་ཁང་གིས་ནད་པ་སྨན་ཁང་ནས་ཕྱིར་མ་བུད་གོང་གི་ཉིན་གཅིག་གི་སྔོན་ལ་བཙོངས་འཛིན་དང་སྤྱིའི་གྲོན་དངུལ་གསལ་ཐོ་འདོན་སྤྲོད་བྱ་དགོས་པ་དང་།ནད་པའམ་དེའི་ནང་མི་སྨན་བཅོས་ལས་ཁུངས་ཀྱི་ཕྱིར་འབུད་འགྲོ་ལུགས་སྒྲུབ་གནས་སུ་སོང་ནས་སྨན་ཁང་ནས་འབུད་པའི་བསྡོམས་རྩིས་འགྲོ་ལུགས་རྒྱག་པ་དང་།རང་སྤྲོད་གྲོན་དངུལ་སྤྲད་དགོས།སྨན་བཅོས་འགན་བཅོལ་དང་སྨན་བཅོས་རོགས་སྐྱོབ་ཀྱིས་རྩིས་ཞུ་བརྒྱབ་པའི་གྲོན་དངུལ་དེ་སྨན་བཅོས་ལས་ཁུངས་ཀྱིས་དུས་བཅད་ལྟར་སྨན་བཅོས་འགན་བཅོལ་སྒྲུབ་གཉེར་ལས་ཁུངས་དང་དམངས་སྲིད་སྡེ་ཁག་ལ་བསྡོམས་རྩིས་བརྒྱག་དགོས།